CELEX: 32019R2178
Language: bg
Date: 2019-10-14 00:00:00
Title: Делегиран регламент (ЕС) 2019/2178 на Комисията от 14 октомври 2019 година за изменение на Регламент (ЕС) 2016/1076 на Европейския парламент и на Съвета с цел включване на Съюза на Коморските острови в приложение I

20.12.2019   
               
               
                  BG
               
               
                  Официален вестник на Европейския съюз
               
               
                  L 330/2
               
            
         ДЕЛЕГИРАН РЕГЛАМЕНТ (ЕС) 2019/2178 НА КОМИСИЯТА
         от 14 октомври 2019 година
         за изменение на Регламент (ЕС) 2016/1076 на Европейския парламент и на Съвета с цел включване на Съюза на Коморските острови в приложение I
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1076 на Европейския парламент и на Съвета от 8 юни 2016 г. за прилагане на режима за продукти с произход от определени страни, които са част от групата държави от Африка, Карибския и Тихоокеанския басейн (АКТБ), предвиден в споразуменията, установяващи или водещи до установяване на споразуменията за икономическо партньорство (1), и по-специално член 2, параграф 2 от него,
         като има предвид, че:
         
                     (1)
                  
                  
                     В приложение I към Регламент (ЕС) 2016/1076 са посочени държавите, за които се прилага режимът за достъп до пазара, предвиден в същия регламент.
                  
               
                     (2)
                  
                  
                     Временното споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна („временното СИП“) (2) се прилага временно от 14 май 2012 г. за четири (Мадагаскар, Мавриций, Сейшелските острови и Зимбабве) от шестте държави от региона на Източна и Южна Африка, които са подписали и ратифицирали споразумението.
                  
               
                     (3)
                  
                  
                     На 7 февруари 2019 г. Съюзът на Коморските острови депозира своя инструмент за ратификация на временното СИП. Съобразно с това временното СИП се прилага временно между EС и Съюза на Коморските острови от тази дата.
                  
               
                     (4)
                  
                  
                     Поради това Съюзът на Коморските острови следва да се включи в приложение I,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В приложение I към Регламент (ЕС) 2016/1076 след думите „РЕПУБЛИКА КАМЕРУН“ се добавя следното:
            
               „СЪЮЗ НА КОМОРСКИТЕ ОСТРОВИ“.
            
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Настоящият регламент е задължителен в своята цялост и се прилага пряко във всички държави членки.
         
         
            Съставено в Брюксел на 14 октомври 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 185, 8.7.2016 г., стр. 1.
         
            (2)  ОВ L 111, 24.4.2012 г., стр. 2.